Diari Oficial de la Generalitat Valenciana


Sumari del DOGV 2185, del 14-01-1994 (1994/800497)

RESOLUCIÓ de 9 de desembre de 1993, del Director General de l'Institut Valencià de la Joventut, per la qual es convoca la Campanya de Temps Lliure Juvenil en la modalitat d'oferta concertada.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2185

Data del DOGV
:   14-01-1994

Secció del DOGV
:   ALTRES DISPOSICIONS

Número del document
:   1994/800497


Data del document
:   09-12-1993

Organisme emissor
:   Conselleria de Cultura

Tipus de document
:   Resolució

RESOLUCIÓ de 9 de desembre de 1993, del Director General de l'Institut Valencià de la Joventut, per la qual es convoca la Campanya de Temps Lliure Juvenil en la modalitat d'oferta concertada. [94/0141]  
L'article 3 de la Llei de la Generalitat Valenciana 4/1989, de 26 de juny, sobre l'Institut Valencià de la Joventut, atribueix a aquesta entitat autònoma, entre d'altres, les funcions d'impulsar la prestació de serveis a la joventut i de potenciar el desenvolupament de les activitats de temps lliure juvenil.  
En virtut d'això, i d'acord amb les funcions que m'han estat conferides per l'article 7 de la llei esmentada, resolc:  
Article únic  
Que es faça la convocatòria de la Campanya de Temps Lliure Juvenil en la modalitat d'oferta concertada, d'acord amb les bases que s'inclouen en l'annex.  
DISPOSICIÓ FINAL  
Aquesta resolució entrarà en vigor el mateix dia que es publique en el Diari Oficial de la Generalitat Valenciana.  
Contra aquesta resolució, que posa fi a la via administrativa, es podrà interposar, prèvia comunicació preceptiva al Director General de l'IVAJ, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de 2 mesos comptadors a partir del dia de la publicació en el DOGV.  
València, 9 de desembre de 1993.- El Director General de l'IVAJ: Joan Calabuig i Rull.  
ANNEX  
Bases de la convocatòria de la Campanya de Temps Lliure Juvenil en la modalitat d'oferta concertada  
1. Oferta  
L'Institut Valencià de la Joventut ofereix l'ús de les instal·lacions juvenils (campaments, albergs i residències) en les dates i llocs que figuren a continuació:  
Campaments  
 15-29 01-15 16-30 01-15 17-31  
 Juny Juliol Juliol Agost Agost  
NAVALON 316 258 397 300 300  
(Enguera)  
COSTA BELLA 200 40 40 200  
(Guardamar)  
JAUME I 308 418 498 200 350  
(Alcossebre)  
EL ESCORIAL 110 50  
(Madrid)  
EL PAULAR 50   
(Madrid)  
RIOPAR 55  
(Albacete)  
PALANCARES 55  
(Cuenca)  
ULZAMA 55 55  
(Navarra)  
EZCARAY 110  
(La Rioja)  
COVALEDA 100  
(Soria)  
Albergs juvenils  
 15-29 01-15 16-30 01-15 17-31  
 Juny Juliol Juliol Agost Agost  
ARGENTINA 50  
(Benicàssim)  
MAR I VENT 60   
(Piles)  
VIVER 90 90 90 90 90  
(Viver)  
BIAR 60 60 60 60 60  
(Biar)  
Residències juvenils   
 15-29 01-15 16-30 01-15 17-31  
 Juny Juliol Juliol Agost Agost  
MAESTRAT 90 90  
(Castelló)  
ST. CRIST  
DEL MAR 70 70 70  
(Benicarló)  
N. S. DE LLEDÓ 80 80  
(Castelló)  
2. Beneficiaris  
2.1. Podran sol·licitar l'ús de les instal·lacions que són objecte d'aquesta convocatòria, totes les entitats públiques o privades i les associacions juvenils que organitzen activitats de temps lliure juvenil sense intenció lucrativa.  
2.2. No podran participar-hi les entitats que tinguen pendent de pagament alguna quantitat corresponent a la campanya 1993.  
3. Serveis que comprèn l'oferta concertada  
3.1. En campaments: ús de les instal·lacions, i també del material i dels serveis que s'indiquen a continuació:  
a) Material d'acampada (matalassos, 1 tenda per cada 6 places, 1 tenda model servei per cada 150 places),  
b) Parament de menjador col·lectiu,  
c) Servei d'alimentació (desdejuni, dinar, berenar i sopar),  
d) Serveis de socorrisme en les instal·lacions amb piscina,  
3.2. En albergs i residències: l'ús de les instal·lacions, i també del material i dels serveis que es determinen tot seguit:  
a) Material d'allotjament,  
b) Parament complet de menjador,  
c) Servei d'alimentació (desdejuni, dinar, berenar i sopar) i neteja,  
d) Serveis de socorrisme en les instal·lacions amb piscina,  
4. Requisits  
Els grups hauran de complir els requisits següents:  
a) Els responsables o directors dels grups en les instal·lacions hauran de ser majors d'edat i posseir el certificat de director de centres de vacances, animador juvenil o equivalent, expedit per alguna de les escoles d'animació o de temps lliure reconegudes per les comunitats autònomes.  
b) Els monitors que formen part de l'equip d'animació hauran de posseir el títol de monitor de centres de vacances o qualsevol altre títol de temps lliure equivalent d'escoles reconegudes per les comunitats autònomes.  
c) Quan l'entitat participant en l'activitat siga un centre escolar i hi assistesca amb els seus propis professors, no seran d'obligat compliment els apartats a) i b) d'aquesta base.  
d) Caldrà que tots els assistents tinguen, com a mínim, 7 anys d'edat.  
e) La proporció de monitors respecte al nombre total de participants serà, com a mínim, d'1 monitor per cada 15 participants, i, com a màxim, d'1 monitor per cada 6 participants.  
5. Sol·licituds  
5.1. La sol·licitud es formalitzarà en un imprès normalitzat que serà facilitat per l'IVAJ, les direccions territorials de Cultura, o pels centres d'Informació, Iniciatives i Reclamacions de la Generalitat Valenciana, i es presentarà en la direcció territorial de la província on estiga situada la instal·lació, o en els centres d'Informació, Iniciatives i Reclamacions de la Generalitat Valenciana, acompanyada de la memòria de l'activitat realitzada durant l'estiu del 93, o d'un avançament del projecte de l'activitat, si és la primera vegada que l'entitat realitza aquest tipus d'activitat.  
5.2. El termini d'admissió de sol·licituds serà de 30 dies hàbils comptadors a partir de la data de publicació d'aquesta convocatòria en el Diari Oficial de la Generalitat Valenciana.  
5.3. Quan les sol·licituds no reunesquen els requisits i la documentació exigits en aquesta resolució, es requerirà la persona interessada perquè, en el termini de deu dies, n'esmene els defectes; advertint-li que, altrament, se li arxivarà la sol·licitud sense cap tràmit més.  
5.4. En qualsevol cas, en el nombre de places sol·licitades, s'hi inclouran les corresponents als membres de l'equip d'animació.  
6. Criteris de selecció  
Per a l'adjudicació dels diferents torns es tindran en compte els criteris i la baremació següents:  
a) Que l'entitat sol·licitant siga un ajuntament de la Comunitat Valenciana ... 10 punts.  
b) Que l'entitat sol·licitant siga una associació juvenil inscrita en el Cens d'Associacions Juvenils de la Comunitat Valenciana: 15 punts.  
c) Que el grup participant estiga integrat per joves majors de 14 anys en una proporció superior al 50% del total: 2 punts.  
d) Que dins del grup participant es mantinga l'equilibri entre ambdós sexes, de manera que el grup menor arribe, com a mínim, al 40% dels participants ... 2 punts.  
e) Que l'entitat sol·licitant es comprometa a contemplar en el projecte i a realitzar en el desenvolupament de l'activitat els aspectes següents:  
- La coeducació i les activitats no sexistes: 2 punts.  
- La integració dels joves disminuïts, en una proporció entre el 5% i el 10% dels participants: 5 punts.  
- La integració dels joves en situació de desigualtat social, en una proporció entre el 5% i el 10% dels participants: 5 punts.  
f) Que l'activitat forme part d'un programa integral de joventut, en el cas dels ajuntaments, o en el marc d'una programació anual, en el cas de les entitats associatives i les associacions juvenils: 2 punts.  
g) Que l'entitat sol·licitant forme part del Consell de la Joventut (local o autonòmic), en el cas que es tracte d'una organització juvenil: 2 punts.  
h) Que l'entitat sol·licitant dispose d'un centre d'informació juvenil integrat en la Xarxa de Centres i Punts d'Informació Juvenil de la Comunitat Valenciana: 2 punts.  
i) No haver pogut participar durant les dues darreres convocatòries de la Campanya d'Oferta Concertada (estius del 1992 i del 1993), tot i haver sol·licitat, no obstant això, l'activitat: 5 punts.  
j) Valoració de la memòria de l'activitat realitzada l'estiu de 1993, o valoració del projecte d'activitat per a les entitats que realitzen per primera vegada aquest tipus d'activitat, un màxim de 10 punts.  
Les entitats sol·licitants acreditaran els apartats que figuren en aquesta base de la manera següent:  
- Els apartats a), b), c), d), i e), en declaració expressa en l'imprés de sol·licitud.  
- L'apartat f), amb una còpia del projecte integral de joventut elaborat per l'ajuntament, o amb la còpia del programa anual d'activitats de l'entitat.  
- L'apartat g), amb un certificat del consell de la joventut corresponent.  
En el cas que l'entitat sol·licitant no declare en la sol·licitud els apartats c), d), i e) o no aporte les acreditacions dels apartats f) i g) no se'ls tindrà en compte a l'hora de baremar-ne els mèrits.  
7. Comissió avaluadora.  
La comissió d'avaluació per a la valoració de les sol·licituds estarà integrada pels següents membres:  
- El Secretari Tècnic de l'Institut Valencià de la Joventut.  
- El Cap del Servei de Participació Juvenil de l'IVAJ.  
- Un funcionari de cadascuna de les direccions territorials de Cultura d'Alacant, Castelló i València nomenats pel director territorial.  
- Un representant del Consell de la Joventut de la Comunitat Valenciana.  
- Un tècnic de l'Institut Valencià de la Joventut designat pel director general de l'institut.  
Les direccions territorials de Cultura trametran una comunicació escrita a cada una de les entitats sol·licitants, de la resolució d'adjudicació definitiva del Director General de l'Institut Valencià de la Joventut.  
8. Tarifes  
Els preus que regiran per a les diferents instal·lacions ofertes per persona i torn, seran els que regule la resolució del Director General de l'IVAJ, actualitzant-ne els preus per al 1994, dels serveis que presta l'institut. Els preus contemplaran diferents quantitats per a la temporada alta i la baixa.  
Cada torn tindrà una durada màxima de 15 dies (14 nits).  
9. Obligacions dels beneficiaris  
Les entitats beneficiàries estaran sotmeses al compliment de les obligacions següents:  
a) Consignar, en tot el material imprès que es realitze amb motiu de l'activitat, la col·laboració de l'Institut Valencià de la Joventut.  
b) Les entitats beneficiàries hauran de constituir els equips d'animació del centre de vacances un mes abans, com a mínim, perquè puguen elaborar el projecte d'activitat corresponent.  
c) Lliurar en les direccions territorials de Cultura on radique la instal·lació concedida, 30 dies abans del començament de l'activitat, la llista de l'equip d'animació, el qual haurà de posseir els requisits establerts en la base quarta i en els apartats a) i b).  
d) Subscriure el contracte d'ús temporal.  
e) Complir les normes d'ús de les instal·lacions.  
f) Pagar, independentment de la tarifa general, els danys o desperfectes que es produesquen en les instal·lacions per mal ús o negligència. Amb aquesta finalitat, cada participant, en el moment d'incorporar-s'hi, pagarà la quantitat de 500 pessetes, en concepte de dipòsit, al gerent de la instal·lació. Aquesta quantitat se li tornarà, si escau, en finalitzar el torn.  
g) Estendre una acta, amb el gerent de la instal·lació, dels serveis prestats, en la qual es consignarà el nombre d'assistents i el detall dels serveis especials si se n'han prestats.  
L'entitat beneficiària es compromet a pagar les diferències que puguen sorgir de la liquidació final, d'acord amb l'acta, i també els danys i desperfectes que s'hi puguen ocasionar. Si el dipòsit efectuat no fos suficient, es consignarà aquest aspecte en acta de liquidació definitiva i l'entitat en sufragaria la diferència en aquest acte o en el termini de 30 dies.  
h) Complir els requisits que exigeix la normativa vigent en matèria de campaments, albergs i residències.  
10. Procediment de pagament  
10.1. Les entitats beneficiàries rebran, de l'Institut Valencià de la Joventut, un escrit d'adjudicació provisional i un imprés del contracte d'ús temporal.  
El contracte d'ús temporal, degudament emplenat, i el justificant del pagament del 15% de la totalitat de l'import en concepte de reserva formal, hauran de trametre's a la Direcció Territorial de Cultura de la província en què radique la instal·lació o a l'entitat administrativa que li ho va enviar, si es tracta d'una instal·lació que no pertany a la Comunitat Valenciana, en un termini màxim de 15 dies comptadors des de la recepció de l'escrit d'adjudicació.  
Una vegada transcorregut aquest termini sense que s'hagen complert aquestes condicions se'n desestimarà la sol·licitud, i les places s'adjudicaran a una altra de les entitats sol·licitants. No obstant això, quan una entitat a la qual s'ha adjudicat algun torn sol·licite per escrit la pròrroga de pagament del 15%, l'IVAJ podrà concedir-li-la, després d'analitzar les causes que s'argumenten per demanar-la.  
La reserva formal es considerarà com a pagament a compte del total del servei. Si el sol·licitant en rescindís el contracte unilateralment sense causa justificada i sense comunicar-ho prèviament i per escrit a l'Institut Valencià de la Joventut, perdrà l'import total de la reserva formal, en concepte d'indemnització. En tot cas, perdrà l'import total de la reserva si realitza la renúncia després del dia 15 de maig, llevat del cas de força major suficientment justificada.  
El 85% es pagarà dins dels terminis següents:  
a) Per als torns que se celebraran durant els mesos de juny i juliol, fins el dia 30 de maig.  
b) Per als torns que se celebraran durant el mes d'agost, fins el dia 30 de juny.  
10.2. Quan s'haurà rebut el comprovant d'abonament del 85% restant, la direcció territorial de Cultura corresponent trametrà, a l'entitat beneficiària, l'autorització d'ús temporal de la instal·lació.  
El representant de l'entitat beneficiària, en arribar a la instal·lació, presentarà al gerent l'autorització d'ús temporal esmentada. Cap participant no serà admès en la instal·lació si no ha acomplert aquest tràmit.  
10.3. Les sol·licituds de reducció del nombre de places reservades hauran de tenir entrada en el Registre de l'IVAJ abans dels 45 dies anteriors a l'inici de l'activitat, com a mínim, a fi de poder oferir encara aquestes places a alguna altra de les entitats sol·licitants.  
Si la sol·licitud de reducció del nombre de places es presenta dins dels 45 dies anteriors a la data d'inici de l'activitat, es facturarà pel total de les places reservades inicialment.  
No obstant això, quan el motiu de la renúncia al torn, total o parcial, obeesca a causes de força major suficientment demostrada, l'Institut Valencià de la Joventut considerarà la devolució de les quotes abonades.  
Si la capacitat de la instal·lació ho permet, podrà acceptar-se un augment del nombre reservat d'assistents, després de la sol·licitud per escrit, i la diferència es pagarà en el moment oportú.  
10.4. Els pagaments corresponents al 15% i al 85% de la tarifa s'ingressaran en el compte que a aquest efecte facilitarà l'Institut Valencià de la Joventut.  
En els comprovants dels pagaments figurarà el número del contracte, el nom oficial de l'entitat i el de la instal·lació contractada.  
11. L'Institut Valencià de la Joventut es reserva el dret de modificar el programa de l'oferta, i de suspendre'n alguna activitat quan alguna raó justificada n'impedesca el normal desenvolupament.